**Līdzdarbības līgums Nr. ATN/3-2/23/73**

Kultūras projektu īstenošanai un uzņēmējdarbības atbalstam

Alūksnē Datumu skatīt dokumenta elektroniskā paraksta

 laika zīmogā

Dokuments reģistrēts\* 2023. gada 28.jūnijā

Alūksnes novada pašvaldības, reģistrēta Valsts ieņēmumu dienesta nodokļu maksātāju reģistrā ar Nr. 90000018622, juridiskā adrese: Dārza ielā 11, Alūksnē, Alūksnes novadā, LV-4301, iestāde – **Alūksnes novada Kultūras centrs**, Nodokļu maksātāja struktūrvienības reģistrācijas Nr. 90000019295, pēc adreses Brūža ielā 7, Alūksnē, Alūksnes novadā, LV-4301, kas darbojas uz nolikuma pamata, turpmāk tekstā „**Pasūtītājs”**, tā direktores **Sanitas BĒRZIŅAS** personā no vienas puses un

 **Biedrība “Ziemerpils”**, reģistrācijas Nr.400080862683, adrese: ”Ziemerpils”, Ziemeru muiža, Ziemeru pagasts, Alūksnes novads, LV- 4332, turpmāk – **“Izpildītājs”**, tās valdes locekles **Egijas SILĀRES** personā no otras puses, kopā abas sauktas Puses, saskaņā ar Valsts pārvaldes iekārtas likuma 46., 49., 50. pantu, Alūksnes novada pašvaldības domes 2023. gada 27. aprīļa saistošo noteikumu Nr. 11/2023 “Par līdzdarbības līgumu slēgšanu Alūksnes novada pašvaldībā” (turpmāk – Saistošie noteikumi), kā arī pamatojoties uz Alūksnes novada pašvaldības (turpmāk – Pašvaldība) konkursa Kultūras projektu realizēšanai 2023. gadā (turpmāk – Konkurss), Puses noslēdz šādu līdzdarbības līgumu (turpmāk - Līgums):

1. **Līguma priekšmets**
2. Pasūtītājs pilnvaro Izpildītāju veikt valsts pārvaldes uzdevuma izpildi, kas izriet no Pašvaldības likuma 4. panta pirmās daļas 5. punkta -  sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm (turpmāk - Pārvaldes uzdevums).
	1. Izpildītājs apņemas realizēt kultūras projektu Poētiska mistērija virtuālās realitātes paplašinājumā ”Sapnis vasaras naktī”, saskaņā ar pieteikumu, Pielikums Nr.1- pieteikuma veidlapa, Pielikums Nr.2 - projekta apraksts un Pielikums Nr.3 - projekta tāme.
3. Pasūtītājs organizē Konkursa norisi atbilstoši Alūksnes novada Kultūras centra Darbības attīstības plāna 2023.-2027. gadam (turpmāk – Attīstības plāns).
4. Konkursa mērķis ir sabiedrības iesaiste daudzveidīgu kultūras pieejamību nodrošināšanai no pašvaldību autonomajām funkcijām izrietošu uzdevumu izpildē bez komerciāliem nolūkiem (turpmāk - Projekts).
5. **Līguma darbības termiņš un spēkā stāšanās**
6. Līgums stājas spēkā ar tā abpusēju parakstīšanas dienu un ir spēkā līdz Pārvaldes uzdevuma pilnīgai izpildei.
7. Projektu aktivitāšu termiņš ir no 2023. gada 1. jūlija līdz 2023. gada 31. decembrim. Projekta īstenošana no 2023.gada 1.jūlija līdz 2023.gada 31.jūlijam.
8. **Pārvaldes uzdevumi, tiesības, pienākumi un atbildība**
9. Izpildot Pārvaldes uzdevumu, Izpildītājs, ievērojot Attīstības plānu un Līguma noteikumus, tiek pilnvarota realizēt:
	1. Kultūras projektu “Poētiska mistērija virtuālās realitātes paplašinājumā ”Sapnis vasaras naktī”” īstenošanu;
	2. Kultūras piedāvājuma Alūksnes novadā daudzveidošanu.
10. Izpildītājs apņemas:
	1. pārvaldes uzdevumu veikt augstā profesionālā līmenī;
	2. nodrošināt piesaistītā personāla atbilstošu pieredzi un kvalifikāciju;
	3. visas darbības veikt saskaņā ar attiecīgo jomu reglamentējošiem normatīvajiem aktiem;
	4. nodrošināt Pārvaldes uzdevuma realizēšanai visas nepieciešamās atļaujas un saskaņojumus;
	5. izlietot Pārvaldes uzdevuma īstenošanai piešķirto finansējumu tikai Līgumā minētajiem mērķiem, lai segtu Konkursam iesniegtajā pieteikumā norādītos izdevumus, skat. (Pielikums Nr.3).
	6. ar Pārvaldes uzdevuma veikšanu saistītajos informatīvajos materiālos (publikācijās, paziņojumos, masu medijos, publiskajās runās u.c.) iekļaut atsauci par Pašvaldību un Pasūtītāju kā Konkursa organizētāju un piešķirto Finansējumu.
11. Izpildītājam ir pienākums:
	1. Pārvaldes uzdevumu veikt atbilstoši normatīvajiem aktiem, Attīstības plāna, Nolikuma un Līguma noteikumiem;
	2. Projektu aktivitāšu veikšanas procesa uzraudzībai iesniegt Pasūtītājam detalizētu pārskatu par Pārvaldes uzdevuma veikšanu un piešķirtā finansējuma izlietojumu (turpmāk - Pārskats);
	3. Pārskatam pievienot visus izmaksu apliecinošus dokumentus par finansējuma izlietojumu. Visiem projekta izdevumus attaisnojošajiem grāmatvedības dokumentiem jābūt sastādītiem, norādot Pašvaldības rekvizītus un Līguma numuru.
	4. pēc Pasūtītāja pieprasījuma iesniegt citu informāciju saistībā ar Pārvaldes uzdevuma realizēšanu;
	5. nodrošināt, lai nepieciešamā dokumentācija būtu sakārtota un pieejama Pasūtītājam;
12. Izpildītājs ir atbildīgs:
	1. par jebkāda veida kaitējumu, tajā skaitā, zaudējumiem, kas radušies Pārvaldes uzdevuma īstenošanas gaitā veikto darbību rezultātā trešajām personām;
	2. Izpildītājs atlīdzina Pasūtītājam visus zaudējumus un izdevumus, kas Pasūtītājam radušies tās prettiesiskas darbības vai bezdarbības rezultātā, kā arī, ja Izpildītājs neizpilda, vai nepienācīgi izpilda Pārvaldes uzdevumu.
	3. Izpildītājs atlīdzina Pasūtītājam norādītos zaudējumus, kas radušies Līguma darbības laikā, arī pēc tam, kad Līgums zaudējis spēku.
13. Pasūtītājs:
	1. pārrauga Izpildītāja darbību Pārvaldes uzdevuma izpildē;
	2. veic Pārvaldes uzdevuma izpildes kontroli, kvalitātes kontroli un novērtē Pārvaldes uzdevuma izpildi.
	3. veicina un atbalsta Izpildītāja sadarbību ar Pašvaldības institūcijām, kas saistītas ar Pārvaldes uzdevuma izpildi;
	4. izmaksā Izpildītājam finansējumu atbilstoši Līguma noteikumiem;
	5. ir tiesīga pieprasīt Privātpersonai nomainīt Pārvaldes uzdevuma izpildē piesaistītos speciālistus;
	6. jebkurā laikā var pieprasīt no Izpildītāja visa veida dokumentu apliecinātas kopijas un cita veida informāciju, kas saistīta ar Pārvaldes uzdevuma izpildes gaitu, tajā skaitā, par finanšu līdzekļu izlietojumu un tā pamatotību, citu ar Līguma izpildi saistītu informāciju, kā arī iepazīties ar šo dokumentu oriģināliem.
14. **Pārvaldes uzdevuma novērtējuma kritēriji un sasniedzamie rezultāti**
15. Pārvaldes uzdevuma izpildes novērtējuma kritēriji un rezultatīvie rādītāji ir:

11.1. nodrošināta Alūksnes novada kultūrtelpa ar kvalitatīvām kultūras aktivitātēm, īpaši rudens, ziemas sezonā;

11.2. jaunu aktivitāšu izveide;

11.3. Pārvaldes uzdevuma aktualitāte un sabiedriskā nozīme;

11.4. piesaistītā mērķauditorija.

1. **Finanšu resursu piešķiršanas un savstarpējo norēķinu kārtība**
2. Finansējuma kopējais apjoms Pārvaldes uzdevuma īstenošanai ir 1810.00 EUR (viens tūkstotis astoņi simti desmit *euro,*00 *centi*).
3. Finansējums tiek pārskaitīts uz Izpildītāja Līgumā norādīto norēķinu kontu 10 (desmit) darba dienu laikā no Līguma spēkā stāšanās dienas.
4. Izpildītājs ir atbildīgs par finansējuma izlietojumu atbilstoši tā mērķim.
5. **Līguma grozīšana un izbeigšana**
6. Jebkuri grozījumi Līgumā noformējami rakstveidā un jāparaksta abām Pusēm.
7. Pasūtītājs ir tiesīgs vienpusēji izbeigt Līgumu, 10 (desmit) dienas iepriekš par to rakstveidā brīdinot Izpildītāju, ja:
	1. Izpildītājs kavē jebkuru no Līguma izpildes termiņiem vairāk kā 15 (piecpadsmit) dienas;
	2. Izpildītājs pārkāpj normatīvos aktus;
	3. Pasūtītājs konstatē, ka piešķirtie finanšu līdzekļi tiek izmantoti neracionāli vai Līgumā neparedzētiem mērķiem, vai Konkursam iesniegtajā pieteikumā nenorādītiem izdevumiem;
	4. Izpildītājs veic darbības, kas kaitē vai var kaitēt nākotnē Pasūtītāja tēlam vai darbībai;
	5. tiek pasludināts Izpildītāja maksātnespējas process;
	6. Ja Izpildītājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
8. Izpildītājs ir tiesīgs vienpusēji izbeigt Līgumu, 15 (piecpadsmit) dienas iepriekš par to rakstveidā brīdinot Pasūtītāju, ja Pasūtītājs ir pieļāvis Līgumā noteikto termiņu kavējumu vairāk kā 15 (piecpadsmit) dienas.
9. Pasūtītājs ir tiesīgs izbeigt Līgumu, sedzot tikai tos izdevumus, kas atzīstami par faktiski izpildītiem uz Līguma izbeigšanas brīdi, ja būtiski izmainās Latvijas Republikas normatīvie akti, kas ietekmē Pārvaldes uzdevuma īstenošanu vai Pasūtītāja iespējas piešķirt finansējumu Konkursa īstenošanai.
10. Puses var izbeigt Līgumu savstarpēji vienojoties, veicot savstarpējos norēķinus.
11. **Pušu pārstāvji**
12. Puses pilnvaro pārstāvjus savstarpējām sarunām Līguma izpildes nodrošināšanai, kas kontrolē un atbild par Līguma izpildi:
	1. No Pasūtītāja puses: Alūksnes novada Kultūras centra direktore Sanita Bērziņa, tālr. 64322105, e-pasts: sanita.berzina@aluksne.lv;
	2. No Izpildītāja puses: biedrības ”Ziemerpils” valdes locekle Egija Silāre, tālr.29327853, egijasilare@inbox.lv;
13. Līguma 20. punktā norādītās Pušu kontaktpersonas pilnībā pārzina Līguma noteikumus un viņām ir tiesības, nepārkāpjot Līguma robežas, parakstīt pretenzijas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt un sniegt informāciju otrai Pusei, nodrošināt ar Līgumu saistītās dokumentācijas nodošanu un pieņemšanu.
14. **Nepārvarama vara**
15. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
16. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
17. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji izbeigt Līgumu, par to rakstveidā informējot otru pusi. Šādā gadījumā Puses vienojas par savstarpējo norēķinu apmēru un to segšanas kārtību.
18. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami līguma izpildei u.tml. apstākļi (ja vien minētās problēmas neizriet tieši no nepārvaramas varas).
19. **Noslēguma jautājumi**
20. Līgums Pusēm rada likumīgus, spēkā esošus un saistošus pienākumus, lai garantētu Līguma noteikumu savlaicīgu, atbilstošu un pilnīgu izpildi.
21. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties. Līguma grozījumi, labojumi un papildinājumi pievienojami Līgumam kā pielikumi un kļūst par Līguma neatņemamu sastāvdaļu.
22. Izpildītājs nav tiesīgs nodot Pārvaldes uzdevuma īstenošanu trešajām personām. Pārvaldes uzdevuma īstenošanā iesaistīto personālu Izpildītājs var mainīt, saskaņojot ar Pasūtītāju.
23. Puses nav tiesīgas izpaust trešajām personām otras Puses konfidenciāla rakstura informāciju, kas veicot Līguma izpildi nonākusi tās rīcībā. Šis noteikums neattiecas uz vispārpieejamas informācijas izpaušanu un gadījumiem, kad vienai no Pusēm normatīvajos aktos uzlikts par pienākumu sniegt pieprasīto informāciju.
24. Puse nekavējoties informē otru Pusi par visiem Līguma izpildes laikā esošajiem vai iespējamajiem sarežģījumiem, kas varētu aizkavēt ar Līgumu uzņemto saistību izpildi.
25. Visus strīdus un domstarpības, kas rodas Puses risina savstarpējo pārrunu ceļā, ja vienošanās netiek panākta, strīds tiek risināts Latvijas Republikas tiesā Latvijas Republikas normatīvo aktu noteiktajā kārtībā.
26. Līgums sastādīts latviešu valodā uz 4 (četrām) lapām divos eksemplāros, pa vienam eksemplāram katrai Pusei.
27. **Pušu rekvizīti un paraksti**

|  |  |
| --- | --- |
| PASŪTĪTĀJS**Alūksnes novada pašvaldība**Reģistrācijas Nr. 90000018622Adrese: Dārza ielā 11, Alūksnē, Alūksnes novadā, LV-4301Banka: A/S SEB banka Kods: UNLALV2X Konts: LV58UNLA0025004130335**Alūksnes novada Kultūras centrs** Reģistrācijas Nr. 90000019295 Adrese: Brūža ielā 7, Alūksnē, Alūksnes novadā, LV – 4301sanita.berzina@aluksne.lv/Sanita BĒRZIŅA/Datumu skatīt dokumenta elektroniskā parakstalaika zīmogā  | IZPILDĪTĀJS**Biedrība „Ziemerpils”**Reģistrācijas Nr. 400080862683Adrese:”Ziemerpils”, Ziemeru muiža, Ziemeru pagasts, Alūksnes novads , LV-4332Banka: PayseraKods: EVIULT2VXXXKonts: LT233500010015776766egijasilare@inbox.lv/Egija SILĀRE/Datumu skatīt dokumenta elektroniskā parakstalaika zīmogā  |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU